Άρθρωμα
Περιεχόμενα
Δείκτης 🔎︎

## WEEKDAY

Επιστρέφει την ημέρα της εβδομάδας για την τρέχουσα τιμή ημερομηνίας. Η ημέρα επιστρέφεται ως ακέραιος μεταξύ 1 (Κυριακή) και 7 (Σάββατο), εφόσον δεν έχει καθοριστεί τύπος ή έχει καθοριστεί τύπος = 1. Για άλλους τύπους, δείτε τον παρακάτω πίνακα.

### Σύνταξη

WEEKDAY(Αριθμός, Τύπος)

Ο Αριθμός, ως τιμή ημερομηνίας, είναι ένας δεκαδικός αριθμός, για τον οποίο πρόκειται να επιστραφεί η ημέρα της εβδομάδας.

Τύπος είναι προαιρετικός και καθορίζει τον τύπο υπολογισμού.

Τύπος | Επιστρεφόμενος αριθμός ημέρας εβδομάδας
1 ή παραλειπόμενος | 1 (Κυριακή) έως 7 (Σάββατο). Για συμβατότητα με Microsoft Excel.
2 | 1 (Δευτέρα) έως 7 (Κυριακή).
3 | 0 (Δευτέρα) έως 6 (Κυριακή).
11 | 1 (Δευτέρα) έως 7 (Κυριακή).
12 | 1 (Τρίτη) έως 7 (Δευτέρα).
13 | 1 (Τετάρτη) έως 7 (Τρίτη).
14 | 1 (Πέμπτη) έως 7 (Τετάρτη).
15 | 1 (Παρασκευή) έως 7 (Πέμπτη).
16 | 1 (Σάββατο) έως 7 (Παρασκευή).
17 | 1 (Κυριακή) έως 7 (Σάββατο).

Αυτές οι τιμές εφαρμόζονται μόνο στην τυπική μορφή ημερομηνίας που επιλέγετε στο LibreOffice - ΠροτιμήσειςΕργαλεία - Επιλογές
- LibreOffice Calc - Υπολογισμός.

Κατά την εισαγωγή ημερομηνιών ως τμημάτων τύπων, κάθετες ή παύλες που χρησιμοποιούνται ως διαχωριστικά ερμηνεύονται ως αριθμητικοί τελεστές. Συνεπώς, οι ημερομηνίες που εισέρχονται με αυτήν τη μορφή δεν αναγνωρίζονται ως ημερομηνίες και καταλήγουν σε εσφαλμένους υπολογισμούς. Για να αποφύγετε την ερμηνεία των ημερομηνιών ως τμημάτων των τύπων χρησιμοποιήστε τη συνάρτηση DATE, π.χ., DATE(1954;7;20), ή τοποθετήστε την ημερομηνία σε εισαγωγικά και χρησιμοποιήστε τη σημειογραφία ISO 8601, π.χ., "1954-07-20". Αποφύγετε τη χρήση μορφών ημερομηνίας που εξαρτώνται από τις τοπικές ρυθμίσεις όπως "07/20/54", τότε ο υπολογισμός μπορεί να παράξει σφάλματα αν το έγγραφο έχει φορτωθεί κάτω από διαφορετικές τοπικές ρυθμίσεις.

Σαφής μετατροπή είναι δυνατή για ημερομηνίες και χρόνους ISO 8601 στην επεκταμένη τους μορφή με διαχωριστικά. Εάν συμβεί σφάλμα λάθους #VALUE! (ΤΙΜΗ), τότε αποεπιλέξτε Δημιουργία σφάλματος #VALUE! (ΤΙΜΗΣ) στο LibreOffice - ΠροτιμήσειςΕργαλεία - Επιλογές
- LibreOffice Calc - Τύπος, πλήκτρο Λεπτομέρειες... στην ενότητα "Λεπτομερείς μετρήσεις υπολογισμού", στο πλαίσιο καταλόγου Μετατροπή από κείμενο σε αριθμό list box.

### Παράδειγμα

=WEEKDAY("2000-06-14") επιστρέφει 4 (η παράμετρος τύπου λείπει, συνεπώς χρησιμοποιείται η τυπική μέτρηση. Η τυπική μέτρηση ξεκινά από την Κυριακή ως η μέρα με αριθμό 1. Η 14 Ιουνίου 2000 ήταν Τετάρτη και συνεπώς με αριθμό ημέρας 4).

Η =WEEKDAY("1996-07-24";2) επιστρέφει 3 (η παράμετρος τύπου είναι 2, συνεπώς η Δευτέρα είναι ημέρα με αριθμό 1. Η 24 Ιουλίου 1996 ήταν Τετάρτη και συνεπώς με αριθμό ημέρας 3).

Η =WEEKDAY("1996-07-24";1) επιστρέφει 4 (η παράμετρος τύπου είναι 1, συνεπώς η Κυριακή είναι ημέρα με αριθμό 1. Η 24 Ιουλίου 1996 ήταν Τετάρτη και συνεπώς με αριθμό ημέρας 4).

=WEEKDAY("2017-05-02";14) επιστρέφει 6 (η παράμετρος τύπου είναι 14, συνεπώς η Πέμπτη είναι αριθμός ημέρας 1. Η 2 Μαΐου 2017 ήταν Πέμπτη και συνεπώς με αριθμό ημέρας 6).

Η =WEEKDAY(NOW()) επιστρέφει τον αριθμό της τρέχουσας ημέρας.

Για να πάρετε μια συνάρτηση που να δείχνει εάν μία ημέρα στο Α1 είναι μία εργάσιμη ημέρα, χρησιμοποιήστε τις συναρτήσεις IF και WEEKDAY ως εξής:
IF(WEEKDAY(A1;2)<6;"Εργάσιμη ημέρα";"ΤέλοςΕβδομάδας")