Άρθρωμα
Περιεχόμενα
Δείκτης 🔎︎

# Σχόλιο

Εισάγει ένα σχόλιο γύρω από το επιλεγμένο κείμενο ή στην τρέχουσα θέση του δρομέα.

Για να έχετε πρόσβαση σε αυτήν τη λειτουργία...

Επιλέξτε Εισαγωγή - Σχόλιο.

## Εισαγωγή σχολίων

Στο Writer, η εντολή Εισαγωγή - Σχόλιο ή ο συνδυασμός πλήκτρων Εντολή+ΕπιλογήCtrl+Alt
+C εισάγει μια άγκυρα σχολίου στην τρέχουσα θέση του δρομέα. Ένα πλαίσιο σχολίου εμφανίζεται στο περιθώριο της σελίδας, όπου μπορείτε να εισάγετε το κείμενο του σχολίου σας. Μία γραμμή συνδέει την άγκυρα και το πλαίσιο του σχολίου. Εάν επιλεγεί μια περιοχή κειμένου, το σχόλιο προσαρτάται στην περιοχή του κειμένου.

Στο Calc, Draw, και το Impress, η εντολή Εισαγωγή - Σχόλιο εισάγει ένα σχόλιο.

Το όνομα του συντάκτη και η ημερομηνία και ώρα δημιουργίας του σχόλιου εμφανίζονται στο κάτω μέρος του πλαισίου του σχόλιου.

Τα σχόλια από διαφορετικούς συγγραφείς παίρνουν διαφορετικά χρώματα. Επιλέξτε LibreOffice - ΠροτιμήσειςΕργαλεία - Επιλογές
- LibreOffice - Δεδομένα χρήστη για να εισάγετε το όνομά σας έτσι ώστε να εμφανίζεται ως ο συγγραφέας του σχολίου.

## Επεξεργασία σχολίων

Κάθε χρήστης με δικαιώματα εγγραφής στο έγγραφο μπορεί να εισάγει ή να διαγράφει σχόλια από τους άλλους συντάκτες.

Το πλαίσιο σχολίου περιέχει ένα εικονίδιο με ένα βέλος προς τα κάτω. Επιλέξτε το εικονίδιο για να ανοίξετε ένα μενού με εντολές για να διαγράψετε σχόλια.

Επιλέξτε μια εντολή για να διαγράψετε το τρέχον σχόλιο ή όλα τα σχόλια του ίδιου συντάκτη με το τρέχον σχόλιο, ή όλα τα σχόλια στο έγγραφο.

Εάν το σχόλιο σε ένα έγγραφο κειμένου δημιουργήθηκε από έναν άλλον συντάκτη, υπάρχει μια εντολή Απάντηση στο μενού περιβάλλοντος. Αυτή η εντολή εισάγει ένα νέο σχόλιο δίπλα από το σχόλιο στο οποίο θέλετε να απαντήσετε. Η αγκύρωση σχολίου είναι ίδια και για τα δυο σχόλια. Πληκτρολογήστε το κείμενο της απάντηση σας στο νέο σχόλιο. Αποθηκεύστε και στείλτε το έγγραφό σας στους άλλους συντάκτες και μετά αυτοί οι συντάκτες μπορούν επίσης να προσθέτουν απαντήσεις.

Χρησιμοποιήστε Προβολή - Σχόλια για να προβάλλετε ή να αποκρύψετε όλα τα σχόλια.

Στον διάλογο Αναζήτηση & αντικατάσταση των εγγράφων κειμένου, μπορείτε να επιλέξετε να συμπεριλαμβάνονται τα κείμενα των σχολίων στις αναζητήσεις σας.

## Περιήγηση από σχόλιο σε σχόλιο σε έγγραφα κειμένου

Όταν ο δρομέας είναι μέσα σε σχόλιο, μπορείτε να πατήσετε Εντολή+ΕπιλογήCtrl+Alt
+Page Down για να μεταβείτε στο επόμενο σχόλιο, ή να πατήσετε Εντολή+ΕπιλογήCtrl+Alt
+Page Up για να μεταβείτε στο προηγούμενο σχόλιο.

Όταν ο δρομέας βρίσκεται μέσα στο κανονικό κείμενο, πιέστε τα πλήκτρα που αναφέρονται παραπάνω για να μεταβείτε στην επόμενη ή στην προηγούμενη άγκυρα σχολίου. Μπορείτε επίσης να χρησιμοποιήσετε το μικρό παράθυρο Πλοήγηση, κάτω από την κατακόρυφη γραμμή κύλισης, για να μεταβείτε από μια άγκυρα σχολίου στην επόμενη άγκυρα σχολίου.

Μπορείτε επίσης να ανοίξετε το Πλοήγηση για να δείτε έναν κατάλογο με όλα τα σχόλια. Δεξιοπατήστε σε ένα όνομα σημείωσης στον Πλοηγητή για να επεξεργαστείτε ή να διαγράψετε το σχόλιο.

## Εκτύπωση σχολίων

Για αλλαγή της επιλογής εκτύπωσης για σχόλια για όλα τα έγγραφα κειμένου, επιλέξτε Εργαλεία - Επιλογές - LibreOffice Writer - Εκτύπωση.

## Σχόλια σε υπολογιστικά φύλλα

Όταν επισυνάπτετε ένα σχόλιο σε ένα κελί, εμφανίζεται μια επεξήγηση όπου μπορείτε να εισάγετε το κείμενό σας. Ένα μικρό τετράγωνο στην πάνω δεξιά γωνία ενός κελιού δείχνει τη θέση ενός σχολίου. Για να εμφανιστεί μόνιμα το σχόλιο, δεξιοπατήστε στο κελί και επιλέξτε Εμφάνιση σχολίου.

Για να αλλάξετε τις ιδιότητες αντικειμένου ενός σχολίου, π.χ. το χρώμα του παρασκηνίου, επιλέξτε Εμφάνιση σχολίου όπως παραπάνω, μετά δεξιοπατήστε το σχόλιο. Μην διπλοπατήσετε το κείμενο!

Για να επεξεργαστείτε ένα εμφανιζόμενο σχόλιο, διπλοπατήστε το κείμενο του σχολίου. Για να επεξεργαστείτε ένα σχόλιο που δεν εμφανίζεται μόνιμα, δεξιοπατήστε στο κελί που περιέχει το σχόλιο και έπειτα επιλέξτε Επεξεργασία σχολίου. Για ορισμό της μορφοποίησης του κειμένου σχολίου, δεξιοπατήστε στο κείμενο σχολίου στην κατάσταση επεξεργασίας.

Για να αλλάξετε τη θέση ή το μέγεθος ενός σχολίου, σύρετε ένα περίγραμμα ή μια γωνία του σχολίου.

Για να διαγράψετε ένα σχόλιο, δεξιο στο κελί και επιλέξτε Διαγραφή σχολίου.

Μπορείτε επίσης να δεξιοπατήστε σε ένα όνομα σχολίου στο παράθυρο Πλοήγηση για να επιλέξετε μερικές εντολές επεξεργασίας.

Για να ρυθμίσετε τις επιλογές εκτύπωσης για τα σχόλια στο υπολογιστικό σας φύλλο, επιλέξτε Μορφή - Σελίδα και μετά πατήστε στη καρτέλα Φύλλο.

Στο Impress, μπορείτε να χρησιμοποιήσετε την Προβολή σημειώσεων για να γράψετε μια σελίδα με σημειώσεις για κάθε διαφάνεια. Επιπρόσθετα, μπορείτε να εισάγετε σχόλια στις διαφάνειες σας.